આખી રાત ચાલુ રહેલ ફાયરીંગમાં કેટલાક નિર્દોષ રહીશો પણ ભોગ બન્યા હતા. અત્રે ઉલ્લેખનીય છે કે પોલીસ ફાયરીંગમાં નિઝામપુરા વિસ્તારમાં લાઇટીંગનું કામ કરતા રાવપુરા વિસ્તારનો યુવક ઘાયલ થવા પામ્યો હતો. જેની કોઇપણ નોંધ સુધ્ધા તે સમયે લીધી નહતી. જોકે આ યુવક સ્વર્ગસ્થ થઇ ગયો છે તેની વિધવા પત્ની ચાની લારી ચલાવે છે. આખી રાત સુધી રહેણાંક વિસ્તારમાં છુપાયેલા ત્રાસવાદીઓને ઝબ્બે કરવા પોલીસે સમગ્ર વિસ્તારમાં ધણધણાટી બોલાવી હતી.